section_heading: BMW Sauber (2007.)
paragraph_text: U sezoni 2007. Vettel je 14 dana testirao za BMW Sauber i Toro Rosso tijekom kojih je odvozio 4571 km. Iste godine se natjecao u Formuli Renault 3.5 za Carlin Motorsport, a u Formuli 1 je vozio BMW Sauber	F1.07 na slobodnim treninzima u Australiji i Maleziji. Na Velikoj nagradi Kanade 10. lipnja, Robert Kubica je doživio nesreću nakon koje je morao propustiti jednu utrku.<ref> Robert Kubica's massive accident l English Commentary l Canada 2007 YouTube. Objavljeno 25. ožujka 2020. Pristupljeno 5. ožujka 2021. Momčad je kao njegovu zamjenu pozvala Vettela, koji je debitirao na Velikoj nagradi Sjedinjenih Američkih Država na stazi Indianapolis. Vettel je u kvalifikacijama osvojio 7. mjesto s vremenom od 1 minute i 13,513 sekundi, odnosno 0,666 sekundi sporijim vremenom od svog sunarodnjaka i momčadskog kolege Nicka Heidfelda na 5. mjestu. U utrci je dobro startao, no u prvom zavoju da ne udari u Renault Heikkija Kovalainena, odlazi na travnatu površinu krateći prvi zavoj, zbog čega pada na 11. mjesto. Sljedećih 20 krugova se vozio na 10. mjestu iza Nice Rosberga u Williams-Toyoti. Nastavak utrke je proveo uglavnom iza Marka Webbera u Red Bull-Renaultu. Zbog odustajanja Heidfelda i Rosberga u 55., odnosno 68. krugu, Vettel je napredovao dvije pozicije, te utrku završio na 8. mjestu, 0,452 sekunde iza Webbera, osvojivši pritom prvi bod u Formuli 1.<ref> 2007 USA GP Stats F1. Pristupljeno 5. ožujka 2021.